Document ID: 31996R0917

KOMMISSIONENS FORORDNING (EF) Nr. 917/96 af 22. maj 1996 om ændring af forordning (EF) nr. 2883/94 om den foreløbige forsyningsopgørelse for De Kanariske Øer for de landbrugsprodukter, der er omfattet af den ordning, som er fastsat i artikel 2-5 i Rådets forordning (EØF) nr. 1601/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 56, stk. 4,
under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (3), senest ændret ved Kommissionens forordning (EF) nr. 2537/95 (4), særlig artikel 3, stk. 4, og artikel 7, andet afsnit, og
ud fra følgende betragtninger:
Der er med Kommissionens forordning (EF) nr. 2806/95 (5) gennemført en ændring af Kommissionens forordning (EØF) nr. 3846/87 af 17. december 1987 om fastsættelsen af nomenklaturen over eksportrestitutioner for landbrugsprodukter (6), senest ændret ved forordning (EF) nr. 823/96 (7), ved indførelse af en ny nomenklatur for produkter fra vinsektoren for så vidt angår eksportrestitutioner i denne sektor;
produkter, der er omfattet af den støtte, der er nævnt i artikel 3, stk. 2, i forordning (EØF) nr. 1601/92, udvælges i henhold til bestemmelserne i forordning (EØF) nr. 3846/87, særlig afsnit 17, og produktkoderne bør tilpasses til de ændringer, der er foretaget af den ovennævnte forordning om nomenklaturen;
ændringerne af forordning (EØF) nr. 3846/87 har været i kraft siden 9. december 1995, og de planlagte tilpasninger i nærværende forordning bør derfor ligeledes bringes i anvendelse fra denne dato;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Bilag XII, afsnit B, til Kommissionens forordning (EF) nr. 2883/94 (8) erstattes af bilaget til nærværende forordning.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 9. december 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. maj 1996.

Labels: 3
18
17
5